มีอาการหงุดหงิดบ่อย เฟวี่ยงใส่แฟนบ่อย อารมณ์ขึ้นๆลงๆ มีความกังวล และก่อนหน้านี้มีเลือดไหนกระปริบกระปลอยประมาณ 1 อาทิตย์ และวันที่ 15 ประจำเดือนมาปกติ แต่มาแค่ 3 วัน ซึ่งเวลาประจำเดือนมาจะอยู่ระหว่าง 1 อาทิตย์ แต่เดือนนี้แปลกมาก อยากทราบว่าเกิดจากอะไรหลอค่ะ?
สวัสดีค่ะ อาการมีอารมณ์หงุดหงิดดังกล่าวมา หากเกิดก่อนการมีประจำเดือนอาจสัมพันธ์กับกลุ่มอาการที่เกิดก่อนการมีประจำเดือนได้ ซึ่งอาการจะค่อยๆดีขึ้นและหายไปเมื่อหมดประจำเดือนในรอบนั้นๆ หรือหากมีอาการเป็นต่อเนื่อง เรื้อรัง ไม่สัมพันธ์กับประจำเดือนอาจเกิดจากความผิดปกติทางอารมณ์ ความผิดปกติทางบุคลิกภาพหรือโรคทางจิตเวชดังนั้นจากอาการที่ให้มายังบอกไม่ได้แน่ชัดว่าเกิดจากอะไร หากกังวลเกี่ยวกับการตั้งครรภ์ อาจซื้อชุดตรวจการตั้งครรภ์ทางปัสสาวะมาตรวจเองเบื้องต้นหรือไปยืนยันที่รพ. แต่การตั้งครรภ์ก็มักไม่ได้ทำให้มีอาการดังกล่าวมาค่ะ